ધર્મ ડેસ્કઃ કાલે 13 સપ્ટેમ્બર, ગુરુવારના ગણેશ ચોથ છે. આ દિવસે ઘર-ધરમાં ભગવાન શ્રીગણેશની સ્થાપના અને પૂજા કરવામાં આવે છે. શ્રીગણેશની પૂજા અનેક રૂપોમાં કરવામાં આવે છે, તેમાંથી એક છે શ્વેતાર્ક ગણેશ. ઉજ્જૈનના જ્યોતિષાચાર્ય પં. પ્રફુલ્લ ભટ્ટ મુજબ ગણેશ ચોથ પર જો શ્વેતાર્ક ગણેશની સ્થાપના ઘરમાં કરવામાં આવે તો દરેક મુશ્કેલીઓ દૂર થઈ શકે છે. જ્યોતિષ તથા તંત્ર ઉપાયોમાં પણ શ્વેતાર્ક ગણેશનું મહત્વ છે. માન્યતા છે કે સફેદ આંકડાના ગણેશજીની પૂજાથી ધન- સૌભાગ્ય, ઐશ્વર્ય અને સફળતા પ્રાપ્ત થાય છે.